**KULTURNI DAN**

Dijaki naše šole si bodo v **ponedeljek, 21. decembra 2015, ob 11.45** v kinu Planet Tuš v Kranju ogledali slovenski film **Šiška Delux** režiserja Jana Cvitkoviča.

**KDO**: **Vsi oddelki,** razen 2 ETPTI, 2 GTPTI, APT in 2 GG ter oddelkov, ki

sta na praksi (2 FA in 2 AT)

**KDAJ**: v **ponedeljek, 21. decembra** 2015, **ob 11.45**.

**KJE**: v **kinu - Planet Tuš** v Kranju.

**KOLIKO ČASA**: Film traja **108 minut (1 uro 48 minut).**

**CENA**: **3,50 €** na dijaka (na položnici).

**ORGANIZACIJA**: Dijaki imajo prvih 5 ur redni pouk. Malica je po urniku. **Ob 11.30** se zberejo **pred kinom Planeta Tuš v Kranju. Po končanem filmu dijaki odidejo domov.**

Kranj, 14. 12. 2015 Organizator:

Živa Kolar, prof.

|  |  |
| --- | --- |
| *Razred* | *Spremljevalci* |
| 1 A | Bojan Šmid, Damjana Furlan Lazar |
| 1 B + 1 GT | Bea Kranjc Poredoš |
| 1 AT | Maja Čeru, Ana Jurgele |
| 1 FA | Špela Lazar, Petra Ogrizek |
| 1 FB | Andreja Grahek, Milena Milovanovič |
| 1 GA + 1 GB | Boštjan Kavčič, Marjeta Potočnik |
| 1 GG | Bojan Ančik, Luka Zazvonil |
| 1 ETPTI | Irena Vidmar |
| 1 GTPTI | Joža Primožič |
| 2 A | Olga Jarc, Ljubomira Jazbec |
| 2 B + 2 GT | Lidija Hren, Darja Fuchs |
| 2 GA + 2 GB + 2GC | Živa Kolar |
| 3 A | Dnuška Petek, Janez Černilec |
| 3 B + 3 GT | Polona Tomac Stanojev |
| 3 FA | Mira Zdujič |
| 3 GA + 3GB | Damjan Brumen |
| 4 A | Jana Jemec |

Režiser slovenskih uspešnic Kruh in mleko ter Odgrobadogroba predstavlja zgodbo o čistokrvnih prebivalcih Šiške, natančneje o odrezavem Fedru, postavljaškem Zekirju in čudaškem Miletu. Ker imajo dovolj životarjenja, se odločijo odpreti picerijo, vendar poleg običajnih komičnih težav kmalu naletijo tudi na izsiljevanje lokalnih kriminalcev. Kljub vsemu se trdobučneži ne ustrašijo, temveč z veliko sreče, dobre volje in optimizma sledijo svojim sanjam.

**»Pica, ki bo uresničila vse vaše želje!«**

Šiška Deluxe je grenko-sladka komedija o treh prijateljih, ki dramatične situacije prepleta s komičnimi in gledalca ne pusti ravnodušnega. Namenjena je srednji in mlajši generaciji, režiser Jan Cvitkovič, pa se z njo vrača k začetkom pripovedovanja zgodb, klasičnemu »storytellingu«.

Zgodba govori o treh prijateljih iz otroštva, Fedru, Miletu in Zekirju, ki se zavedajo, da niso več mladi, ne znajo pa popolnoma odrasti. Lotili so se že marsičesa, a nikoli jim ni nič uspelo, ker se ničesar ne lotijo zares. Ko enemu izmed njih umre teta, in po njej podeduje majhen poslovni prostor, se odločijo, da bodo poskusili s pizzerijo. Sprva se zdi tudi ta projekt obsojen na neuspeh, ker jim ob vseh nerazrešenih težavah, ki jih ima vsak od njih ne gre zlahka od rok. V pravem trenutku se pojavi skrivnostna Milena, ki neobetavnim gostincem priskoči na pomoč. Skozi film spremljamo vzpone in padce glavnih protagonistov v osebnem življenju, pa tudi pri uresničevanju poslovne ideje. Toda tudi večni mladeniči enkrat odrastejo in prav to je pot, ki jo prehodijo glavni junaki filma Šiška Deluxe.

Os okoli katere se film nenadoma obrne v nepričakovano smer, je petletna deklica Kristina, ki nekega dne brez besed odide. To povzroči nemalo razburjenja, privede pa tudi do treznega razmisleka, in na koncu se raztreseni kosi sestavljanke zložijo v skoraj idilično sliko. Tudi večni mladeniči enkrat postanejo možje, in prav to je pot, na katero se podajo glavni junaki filma Šiška Deluxe, v katerem se komično prepleta z dramatičnim v lahkotnem drncu, ki srečnega konca v nobenem trenutku ne postavi pod vprašaj.